অ্যাডিলেডেই সমতা ফিরিয়ে আনল ভারত। ওয়ানডে সিরিজের ফলাফল এখন ১-১। টসে জিতে প্রথমে ব্যাট করে অজিরা। নির্ধারিত ৫০ ওভারের শেষে অস্ট্রেলিয়া করে ৯ উইকেটে ২৯৮ রান। তবে শেষের দিকে ভারতীয় বোলাররা দুর্দান্ত প্রত্যাবর্তন ঘটান। না হলে অস্ট্রেলিয়া ৩২০ রান অনায়াসে করে ফেলতে পারত।

এই বিষয়ে অন্যান্য খবর

পাণ্ড্য-রাহুল বিতর্কের মধ্যেই ভারতের নতুন সমস্যা তারকা ক্রিকেটার, জেনে নিন আসল কারণ


 ৪৭ ওভারে ২৮১ রান তোলা অজিদের বিপথগামী করেন ভুবনেশ্বর কুমার। ৪৮তম ওভারে তিন বলের মধ্যে প্রায় একই ভঙ্গিতে লং অফে আউট হন  ম্যাক্সওয়েল ও মার্শ। মার্শের ১২৩ বলের ইনিংসে ছিল ১১টি চার ও ৩টি ছক্কা। ৫ উইকেটে ২৮৩ থেকে ৯ উইকেটে ২৮৬ রানে পরিণত হওয়া অস্ট্রেলিয়াকে শেষ ওভারে গুরুত্বপূর্ণ ১২ রান এনে দিয়েছেন লিয়ঁ ও বেহরেনডর্ফ। শেষ তিন বলে এক চার ও এক ছক্কা মেরে অস্ট্রেলিয়া দলকে জাগিয়ে তোলার কাজটা করেছেন লিয়ঁ।
জবাবে ব্যাট করতে নেমে ৪৯.২ ওভারে ভারত ছয় উইকেটে ম্যাচ জিতে নেয়। বিরাট কোহলি ১০৪ রান করেন। শেষের দিকে ভারতকে জেতানোর পিছনে মহেন্দ্র সিংহ ধোনির ভূমিকা রয়েছে। ফিনিশার হিসেবে ধোনিকে সবাই দেখেছেন এতদিন ধরে। এই ধোনি এখন অনেকটাই শান্ত। আগের মতো মাহি আর ঝড় তোলেন না। কেরিয়ারের শেষ প্রান্তে পৌঁছে প্রাক্তন ভারত অধিনায়ক অনেক সংযত। এদিন শেষ পর্যন্ত ধোনি অপরাজিত থেকে যান ৫৫ রানে। তাঁকে সহযোগিতা করেন দীনেশ কার্তিক (২৫)। 
ধোনিকে নিয়ে কত সমালোচনা। তিনি না কি শেষ হয়ে গিয়েছেন। সমালোচকদের নখদাঁতের আচরে ক্ষতবিক্ষত হয়েছেন ধোনি। মঙ্গলবার সেই ‘বৃদ্ধ’ ধোনিই শেষপর্যন্ত টিকে থেকে ম্যাচ জেতালেন।